Anna Nicole Smith

Anna Nicole Smith (oikealta nimeltään Vickie Lynn Marshall, o.s. Hogan; 28. marraskuuta 1967 Houston, Texas – 8. helmikuuta 2007 Hollywood, Florida) oli yhdysvaltalainen näyttelijä, malli ja Playboy-tyttö. ==Elämä== Vuonna 1993 Smithistä tuli Playboy-lehden ”Playmate of the Year”. Hän ilmoitti aikovansa ”olla seuraava Marilyn Monroe”. 27. kesäkuuta 1994 26-vuotias Smith nai 89-vuotiaan öljymiljardööri J. Howard Marshallin. Neljäntoista kuukauden avioliiton jälkeen Marshall kuoli 4. elokuuta 1995 Houstonissa. 1990-luvulla Smith esiintyi sivuosissa muutamissa elokuvissa ja vuosina 2002–2004 hänellä oli oma tosi-tv-ohjelma The Anna Nicole Show. 2000-luvulla Anna Nicole Smith oli julkisuudessa pääosin paino-ongelmiensa ja etenkin oikeusjutun takia, jota käytiin hänen kuolleen aviomiehensä perinnön vuoksi. Vuonna 2006 Smith synnytti Nassaussa, Bahamalla tyttären, jonka nimeksi tuli Dannielynn Hope Marshall Stern. Bahamalaiseen syntymätodistukseen merkittiin aluksi tyttären isäksi Smithin lakimies Howard K. Stern, mutta huhtikuussa 2007 DNA-testit varmistivat Dannielynnin isäksi valokuvaaja Larry Birkheadin. Daniel Wayne Smith, Anna Nicole Smithin 20-vuotias poika ensimmäisestä avioliitosta, kuoli vuonna 2006 yllättäen sairaalassa ollessaan tapaamassa äitiään ja tämän vastasyntynyttä lasta. Ruumiinavaus osoitti, että Daniel Smithin kuolinsyy oli lääkkeiden sekakäyttö. Anna Nicole Smith kuoli 8. helmikuuta 2007 Seminole Hard Rock Cafe Hotel and Casino -hotellissa Hollywoodissa, Floridassa lääkkeiden yliannostukseen. Hänen kotoaan löytyi 44 eri lääkevalmistetta, muun muassa erilaisia kipulääkkeitä ja unilääkkeitä, ja niitä löydettiin myös hänen hotellihuoneestaan. Ennen kuolemaansa hän oli nauttinut ainakin yhdeksää lääkettä joiden yhteisvaikutus aiheutti kuoleman. Ruumiinavaus varmisti kuolinsyyksi useiden laillisten reseptilääkkeiden eli unilääkkeenä käytetyn kloraalihydraatin sekä useiden eri bentsodiatsepiinien pitkäaikaisen ja liiallisen sekakäytön, joiden yhteisvaikutuksena Anna Nicole Smith kuoli. Hänen elimistöstään löytyi useita reseptilääkkeitä kuten, masennus- ja unilääkkeitä, metadonia sekä antibiootteja. Mitään viitteitä itsemurhasta tai henkirikoksesta ei löytynyt. Smith haudattiin Bahamalle poikansa viereen vaaleanpunaisessa hauta-arkussa. == Elokuvat == * Coenin veljesten valtapeli (The Hudsucker Proxy) (1994) * Mies ja alaston ase 33 1/3 – viimeinen solvaus (Naked Gun 33 1/3: The Final Insult) (1994) * To the Limit (1995) * Skyscraper (1996) * Wasabi Tuna (2003) * Be Cool (2005) (cameorooli) * Illegal Aliens (2006) === Dokumenttielokuvat === * Tuntematon Anna Nicole Smith (Anna Nicole Smith: You Don't Know Me. USA, 2023) ==Playboyssa== * Playboy's more to love Playmate 9 kesäkuuta 1993. * Playboy's Nudes joulukuussa 1993. * Playboy's Bathing Beauties maaliskuu 1994. * Playboy's Wet & Wild Playmates syyskuu 1994. * Playboy's Nudes marraskuu 1994. * Playboy's Supermodels helmikuu 1995. * Playboy's Nude Celebrities kesäkuu 1995. * Playboy's Playmate Tests marraskuu 1998. * Playboy's Celebrating Centerfolds 1. joulukuuta 1998. * Playboy's Sexy 100 helmikuu 2003. ==Lähteet== *Access Hollywood === Viitteet === == Aiheesta muualla == * Anna Nicole Smithin muistokirjoitus Helsingin Sanomissa * Virallinen sivusto * * CNN: Anna Nicole Smith dead * Access Hollywood: Anna Nicole Smith Dead At 39 Luokka:Yhdysvaltalaiset näyttelijät Luokka:Playboyn Playmatet Luokka:Vuonna 1967 syntyneet Luokka:Vuonna 2007 kuolleet Luokka:Seulonnan keskeiset artikkelit